burgasdotpro/wikipedia huggingface dataset:
Carl Fredrik Fallén

Carl Fredrik Fallén (* 22. september 1764, Kristinehamn, Švédsko - † 26. august 1830, Lund, Švédsko) - bol významný švédsky univerzitný profesor, botanik a entomológ, hlavne dipterológ.
Životopis.
Narodil sa v v malom mestečku Kristinehamn v južnej časti stredného Švédska. Po skončení základného vzdelania a maturitách pokračoval v roku 1783 v štúdiu na univerzite v Uppsale a potom cca od roku 1786 na univerzite v Lunde. V roku 1790 sa stal magistrom filozofie. V roku 1792 dosiahol titul docenta botaniky a ekonómie. V roku 1810 dosiahol titul univerzitného profesora. Počas svojho života pôsobil ako profesor mineralógie na univerzite v Lunde. Okrem toho sa zaoberal hlavne entomológiou a to konkrétne dvojkrídlovcami. Je známy ako autor významnej entomologickej práce: "Diptera Sueciae" (1814 - 1827). Významné zbierky hmyzu zozbieral hlavne z územia Švédska. Jeho entomologické práce, ktorých napísal asi 81 sa týkajú hlavne hmyzu Švédska.
Jeho zbierka hmyzu sa stala majetkom Štokholmskej akadémie vied, ktorej bol členom. T.č. je zbierka z radu Diptera ako súčasť zbierky Zetterstedta v Naturhist. Riksmus. v Stockholme. Časť jeho zbierky sa od roku 1936 (Rhynchota und Hymenoptera) nachádza v Zoologickom múzeu v Lunde = Zoologické múzeum Lundskej univerzity = Lunds universitet.
Bavorské Alpy

Pojem Bavorské Alpy je pomenovanie pre všetky pohoria Álp v Bavorsku.
Tento geografický pojem by sa nemal zamieňať s pomenovaním oblasti Bayerische Voralpen, pod ktorú patrí iba bavorská časť predhoria Álp rozprestierajúca sa medzi Loisach na západe a Innom na východe.
Toto pohorie je časťou Nördliche Kalkalpen a zahŕňa
Najvyšší bod tohto regiónu, ako aj Nemecka, je Zugspitze. Leží v západnej časti pohoria Wetterstein a má so svojou výškou 2 962 m n. m. a dvoma ľadovcami vysokoalpský charakter.
Bavorské Alpy ako aj Alpy ako celok boli formované počas ľadových dôb. Ľadovce vytvarovali typické údolia do tvaru písmena 'U' a zanechali morény na predhorí, čím vzniklo množstvo nízkych kopcov a jazier.
Zväz športovej kynológie Slovenskej republiky

Zväz športovej kynológie Slovenskej republiky (ďalej len "Zväz") je organizácia, zastrešujúca po odbornej stránke športovú kynológiu na Slovensku. Základnými organizáciami Zväzu sú jednotlivé Kynologické kluby, venujúce sa praktickej športovej kynológii. Okrem kynologických klubov medzi základné organizácie zväzu patrí aj jediný chovateľský klub - Slovenská únia chovateľov nemeckých ovčiakov (SÚCHNO). Zväz športovej kynológie Slovenskej republiky je členskou organizáciou Slovenskej kynologickej jednoty a tvorí jeden z jej pilierov. Taktiež je organizačne začlenený do Združenia technických a športových činností v Slovenskej republike. Má právnu formu občianskeho združenia.
Zväz športovej kynológie sídil v Banskej Bystrici a jeho súčasným prezidentom je Mgr. Juraj Štaudinger.
Mimoúrovňová križovatka

Mimoúrovňová križovatka (MÚK) je križovatka, kde sa jednotlivé pruhy krížia v rôznych úrovniach a znižuje sa počet kolíznych bodov.
MÚK zaisťujú všetky kríženia na rýchlostných cestách a diaľniciach.
Taktiež sa stavajú v miestach, kde je veľká intenzita dopravy, prípadne v miestach s priaznivými výškovými pomermi.
Na cestách s obmedzeným prístupom (t. j. na diaľniciach a rýchlostných cestách) sa MÚK obvykle stavajú vo vzdialenostiach 5 – 15 km.
Spojnice jednotlivých smerov v mimoúrovňových križovatkách sa nazývajú rampy, ktoré môžu byť
Puerto de Santiago

Puerto de Santiago je obec (letovisko) ležiaca na ostrove Tenerife, na Kanárskych ostrovoch. V minulosti malá rybárska osada sa v súčasnosti veľmi rýchlo buduje a vypracováva na kvalitné letovisko s hotelmi, bazénmi, obchodmi, reštauráciami, množstvom autopožičovní a kvalitnou, pravidelnou autobusovou dopravou. Môžete tu nájsť pláže s čiernym (sopečným) pieskom. Prirodzenými susedmi, prakticky tak blízko ležiacimi vedľa seba, že sa nedajú pevne určiť hranice sú Los Gigantes a Playa de la Arena. Najbližšie letisko - Reina Sofia je vzdialené približne (40 min.).
X20XEV

Motor X20XEV je produktom firmy General Motors. Ide o radový 4-valcový benzínový motor o obsahu 1998 ccm (2.0L), s 16 ventilmi s rozvodom DOHC a výkonom 100 kW (136 PS). Tento motor je nástupcom verzie C20XE, pričom po modernizácii koncernom General Motors je označovaný ako 'Ecotec'.
Kódovanie interného označenia: 
Motor X20XEV koncernu General Motors, bol používaný prevažne v koncernových modeloch Opel Omega, Opel Vectra a Opel Calibra a v kombinácii s manuálnou päťstupňovou prevodovkou tvoril značnú časť motorizácií predaných automobilov značky Opel.
Táto pohonná jednotka je označovaná ako ECOTEC a je špecifická systémom recirkulácie výfukových plynov. Princíp spočíva v opätovnom privedení časti spalín – výfukových plynov, na základe informácií riadiacej jednotky a jazdného režimu do spaľovacieho priestoru motora.
Loro Parque

Loro Parque (šp. loro = papagáj, parque = park) je zoologická záhrada v meste Puerto de la Cruz na ostrove Tenerife na Kanárskych ostrovoch. 
Založená bola v roku 1972, vtedy s rozlohou 13000 m2 a 150 papagájmi. Časom sa rozmnožili až na 3000, z čoho 700 ich zostalo v parku a tento sa rozrástol na 135000m2. Táto kolekcia je evidovaná ako najväčšia na svete.
Ďalšími prvenstvami parku sú: najdlhší bazén s delfínmi v Európe, najväčšia vnútorná exhibícia pre tučniakov na svete, najdlhší žraločí tunel v Európe, najväčšia Thajská dedina mimo Thajska a jediné miesto v (politicky poňatej) Európe s cvičenými kosatkami.
Konajú sa tu rôzne šou s týmito zvieratami, napríklad: uškatce (5 x denne), delfíny (4 x denne), papagáje (Loro Show - 6 x denne) a šou kosatiek (3 x denne). Pre deti je tu "Kinderlandia", ďalej stanica mláďat papagájov, veľké múzeum papagájov a množstvo reštaurácii. Pre milovníkov kvetov je tu pripravená veľká orchideová záhrada s veľmi vzácnymi kvetmi.
V Loro Parku môžete zazrieť taktiež šimpanzy, uškatce, opice, gorily, pelikány, aligátory, plameniaky, jaguáre, korytnačky obrovské, tigre, exotické ryby, pirane, morské koníky, niekoľko druhov žralokov a iné.
Vo februári 2006 tu boli z USA dovezené 4 mladé kosatky: dva samce - Keto (narodený 1995) a Tekoa (2000), a dve samičky - Kohana (2002) a Skyla (2004), ktoré sú tiež súčasťou vodných šou.
Na jeseň 2008 majitelia Loro Parku plánujú otvoriť na juhu ostrova najväčší vodný park v (politicky poňatej) Európe pod názvom "Siam Park".
Psovod

Psovod je kynologický pojem, v širšom zmysle označujúci človeka, ktorý vedie (riadi) psa. V užšom zmysle je to človek, ktorý vedie služobného psa, alebo psa vo výkone, či vo výcviku.
Tento termín sa používa napríklad pri výcviku psa na označenie človeka, ktorý psa pri výcviku priamo vedie (udeľuje povely). V športovej kynológii sa používa na označenie športovca, ktorý sa zúčastňuje súťaže so svojim psom. V policajnej praxi je to policajný kynológ, ktorý používa ako pracovný nástroj psa. Pojmom psovod nezvykneme označovať človeka vedúceho psa napr. v meste alebo na prechádzke, pokiaľ sa nejedná o služobného psa.
Poľovná kynológia používa na označenie psovoda vedúceho poľovného psa termín vodič.
Jana Velďáková

Jana Velďáková (* 3. jún 1981, Rožňava) je slovenská atlétka, venujúca sa skoku do diaľky. Na mítingu v Košiciach 3. mája 2008 skočila osobný rekord meriaci 672 cm. Je pretekárkou klubu Akademik TU Košice. Kvalifikovala sa na olympijské hry 2008 v Pekingu, kde skončila v kvalifikácii, keď nemala ani jeden platný pokus.
Jej sestra – dvojča Dana je trojskokanka.
Second Heat

Second Heat je druhým albumom skupiny Racer X. Na albume sa predstavili dvaja noví členovia - Bruce Bouillet a Scott Travis.
Dana Velďáková

 
 
Dana Velďáková (* 3. jún 1981, Rožňava) je slovenská atlétka, venujúca sa trojskoku. Je pretekárkou klubu Akademik TU Košice. Jej osobný rekord meria 14,51 m. Jej sestra Jana je skokanka do diaľky.
Halová sezóna.
2009.
Dňa 5. februára 2009 na halovom Elán Mítingu zlepšila ženský halový slovenský rekord v trojskoku z 14,21 m na 14,27 m. Opätovne tento rekord zlepšila 13. februára toho istého roku na 14,30 m v Düsseldorfe.
Vrcholové podujatia.
Peking 2008.
V trojskoku vypadla už v kvalifikácii, pričom nemala ani jeden platný pokus.
Extreme Volume Live

Extreme Volume Live je prvým živým albumom skupiny Racer X. Obsahuje sóla štyroch členov skupiny. Nahraný bol v The Country Club v meste Reseda v Kalifornii.
Next Generation Adelaide International

Brisbane International je tenisový turnaj mužského okruhu ATP International Series, ktorý sa hrá na tvrdých dvorcoch areálu Queensland Tennis Centre v Brisbane, Austrália. Celková dotácia turnaja je 484 750 USD, víťaz dvojhry si odnesie z podujatia 63 800 USD.
Kostol svätého Ladislava (Spišský Štvrtok)

Kostol svätého Ladislava je kostol v obci Spišský Štvrtok.
Charakteristika.
Je to katolícky, minoritský, kláštorný a gotický kostol s románskymi prvkami z 13. storočia, zbarokizovaný v roku 1693 a 1747. K južnej strane lode bola pribudovaná kaplnka Zápoľskovcov.
Kostol bol reštaurovaný podľa návrhu architekta L. Steinhausza v roku 1899 až 1901.
Je jednoloďový, s rovným uzáverom presbytéria. Na severnej strane je pristavaná sakristia a predstavaná veža. Štvorcové presbytérium a sakristia sú preklenuté krížovou rebrovou klenbou, loď valenou klenbou s lunetami. Fasády kostola sú hladké, veža v hornej časti má združené románske okná a je zakončená pseudogotickým ihlancom so štyrmi štíhlymi vežičkami z doby regotizácie z konca 19. storočia.
Interiér.
Hlavný oltár sv. Ladislava je barokový z roku 1704, ambitový so stĺpovou a pilastrovou architektúrou, redukovaný nadstavcom a sochami, obrazom a akantovou ornamentikou (postranné dvere s obrazmi štyroch evanjelistov sú novšie).
Bočné oltáre, pendanty, sú barokové z prvej polovice 18. stor., nadstavcového typu so stĺpcovou architektúrou, uprostred sú obrazy nad sebou. Po stranách ústredného obrazu sú barokové plastiky. Pod chórom je oltár Ukrižovania, barokový z druhej polovice 18. storočia. Kazateľnica je baroková, z polovice 18. storočia, podstavec tvorí karyatída, socha anjela. Po obvode rečnišťa sú točité stĺpiky a sochy štyroch evanjelistov, na baldachýne volúty so sochami anjelov, na zábradlí schodišťa vo výplniach akantové ornamenty. Krstiteľnica je ranogotická, kamenná, z čias stavby kostola, t. j. z 13. storočia. Na čelnej stene lode nad triumfálnym oblúkom je socha Immaculaty v glorii. Socha je baroková, zo začiatku 18. storočia. V kostole je ďalej socha Panny Márie, rustikálna, baroková, z konca 18. storočia.
Lavice sú rokokové, na bočniciach s rokajovou ornamentikou z 18. storočia. V sakristii je barokový relikviár (pozlátené striebro s ružicovou ornamentikou z polovice 18. storočia), barokový krucifix (polychrómovaná drevorezba zo začiatku 18. storočia), barokový reliéf Ježiša pod krížom z polovice 18. storočia, baroková socha sv. Jána evanjelistu (z Kalvárie; polychrómovaná drevorezba z polovice 18. storočia).
Z pôvodného zariadenia kostola sa gotický krídlový oltár sv. Kataríny Alexandrijskej z čias okolo roku 1490 nachádza od roku 1806 v katolíckom kostole v Turanoch.
Kostol svätého Ladislava

Kostol svätého Ladislava môže byť:
Nálepka (diaľnice)

Nálepka (-termín podľa slovenských predpisov; neoficiálne: diaľničná nálepka, galicizmus: vineta, bohemizmus: diaľničná známka) je nálepka (na sklo), ktorou musia byť označené vymedzené vozidlá, ak chcú počas istého obdobia používať vymedzené cesty (najmä diaľnice a rýchlostné cesty). Je to jedna z foriem spoplatnenia používania ciest (iné sú mýto a cestná daň). Existuje v niektorých štátoch v Európe, napr. v štátoch Česko, Švajčiarsko, Rakúsko a Slovinsko. 
Slovensko.
Do roku 2016 sa diaľničné nálepky používali aj na Slovensku, ale od začiatku roka 2016 sa na Slovensku používa elektronická známka. Pri kúpe elektronickej diaľničnej známky cez internet alebo mobilnou aplikáciou sa zadáva EČV. Ceny známok sa v roku 2016 nemenili, sú také isté predtým, čiže ročná stojí 50 €, mesačná stojí 14 € a 10-dňová stojí 10 €.
Rakúsko.
Pre osobné vozidlá je nutné zakúpiť diaľničnú známku. Tá sa už nelepí na čelné sklo, ale registruje sa ŠPZ vozidla a kontrola prebieha elektronicky. Na niektorých úsekoch sa platí ďalší poplatok – napríklad 
Automobily nad 3,5 tony platia mýto elektronicky.
Ceny diaľničných známok pre rok 2021 nájdete v tabuľke nižšie:
Viac informácií na www.asfinag.com alebo www.ja2.sk
Slovinsko.
Do 1. júla 2008 sa poplatky platili za počet najazdených kilometrov na mýtniciach. Teraz je nutné zakúpiť si diaľničnú nálepku. 
Ceny diaľničných známok v roku 2021 nájdete v tabuľke nižšie: 
Viac informácií na www.cestnina.si 
Švajčiarsko.
Použitie diaľnice a rýchlostnej cesty je vo Švajčiarsku spoplatnené od roku 1985.
Marek Plawgo

 
 
 
 
 
Marek Plawgo (* 25. február 1981, Ruda Śląska) je poľský atlét, venujúci sa behu na 400 metrov cez prekážky.
Na Majstrovstvách sveta 2007 získal bronzovú medailu časom 48,12 s.
Miloslav Konopka

Miloslav Konopka (* 23. január 1979, Rimavská Sobota) je slovenský atlét, venujúci sa hodu kladivom. Je pretekárom klubu VŠC Dukla Banská Bystrica.
Vrcholové podujatia.
Osaka 2007.
Na Majstrovstvách sveta 2007 vyhral svoju kvalifikačnú skupina, ale vo finále skončil až desiaty výkonom 78,09 m.
Peking 2008.
Na olympijských hrách v Pekingu 2008 nepostúpil z kvalifikácie, pričom hodil 71,96 m.
Ukrajinci v Česko-Slovensku

Po prvej svetovej vojne sa na bývalých územiach Ruského impéria vytvorili nové štáty východnej Európy. Akokoľvek sa to boľševici snažili spravodlivo rozdeliť, menšinové národy sa začali búriť, pretože nie každý národ dostal svoj nový štát. Ani sedemmiliónová menšina Ukrajincov to so svojím osudom nemala jednoduché. Ako jediná veľká menšina, ktorej obyvateľstvo bolo kedysi pričlenené k Habsburskej monarchii, si nedokázala utvoriť svoj vlastný štát. Väčšina Ukrajincov sa tak stalo štátnymi príslušníkmi Poľska, Rumunska a Česko-Slovenska.
Keď pád Rakúsko-Uhorska položil koniec maďarskému útlaku, región Zakarpatskej Ukrajiny sa stal súčasťou Česko-Slovenska. Na rozdiel od násilnej anexie iných západoeurópskych území, jej spojenie s Česko-Slovenskom bolo dobrovoľné. Na základe zmluvy z novembra 1918 podpísanej v Spojených štátoch amerických, ktorou Česko-Slovensko deklarovalo ukrajinským emigrantom zo Zakarpatska po pripojení k jej územiu autonómiu sa Ukrajinci z tejto oblasti k Česko-Slovensku pripojili. Krajina bola totiž zo všetkých krajín východnej Európy najdemokratickejšou a jej politika diskriminácie a asimilácie obyvateľstva bola miernejšia než v Poľsku či Rumunsku.
V snahe modernizácie všetkých regiónov svojej novej krajiny sa Česi snažili zvýšiť úroveň života v oblasti Zakarpatska čím sa podstatne líšili od vlády Poľska a Rumunska, pretože tým aj do nich vkladali viac prostriedkov ako od nich vyberali následkom čoho región prekvital. So začiatkom 30. rokov 20. storočia, kedy na Ukrajine rozšíril hladomor sa u obyvateľov Zakarpatska začalo obdobie depresií.
Z pohľadu vzdelávania a kultúry česká politika pre Ukrajincov predstavovala želanú zmenu po období intezívneho útlaku a maďarizácie. V období rokov 1914 - 1938 vzrástol počet základných škôl z 525 na 581 a gymnázií z 3 na 11. Navyše česká vláda povolila v miestnych vzdelávacích zariadeniach používať jazyk, ktorí si menšina vyberie. Touto liberalizáciou zároveň vzrástol počet kultúrnych spolkov (Vzdelanostný kultúrny spolok Prosveščenie, Spoločnosť rusofilov Alexandra Duchnoviča), divadelých skupín a speváckych zborov a ku skromnej kultúrnej renesancii prispievala aj tvorba spisovateľov Vasilija Grendža-Donského, Andreja Karabeleša či Alexandra Markuša.
Matej Tóth

Matej Tóth (* 10. február 1983, Nitra) je slovenský atlét, venujúci sa chôdzi na 20 km a 50 km, olympijský víťaz z Ria de Janeiro 2016. Je pretekárom klubu VŠC Dukla Banská Bystrica.
Športová kariéra.
V roku 2016 založil Športovú akadémiu Mateja Tótha, ktorá sa venuje všeobecnej pohybovej príprave detí. Do roku 2020 prešlo Akadémiou viac ako 5 000 detí. 
Peking 2008.
Na Letných olympijských hrách 2008 skončil na 26. mieste časom 1:23:17 hod.
Berlín 2009.
Na MS v atletike v Berlíne skončil na 20 km trati na 9. mieste, v čase 1:21:13, na 50 km trati na 10. mieste v čase 3:48:35 h.
Chihuahua 2010.
Na svetovom pohári v chôdzi v Chihuahue (Mexiko) zvíťazil na 50 km časom 3:53:30 h. V histórii je po Jozefovi Pribilincovi druhý Slovák, ktorému sa to podarilo
Daegu 2011.
Na majstrovstvách sveta v atletike v Tägu obsadil na 20 km trati 14. miesto s časom 1:22:55 h.
Londýn 2012.
Na LOH 2012 v Londýne skončil na 8. mieste časom 3:41:24 h. Následne sa posunul na 5. miesto pre dopingové nálezy 3 chodcov pred ním.
Moskva 2013.
Na Majstrovstvách sveta v atletike v Moskve 2013 na 50 km trati dosiahol 5. miesto, s časom 3:41:07 h si tak vylepšil svoje sezónne maximum.
Zürich 2014.
Na Majstrovstvách Európy v atletike v Zürichu 2014 získal striebornú medailu v novom slovenskom rekorde 3:36:21 h.
Peking 2015.
1. miesto na MS v Pekingu s časom 3:40:32 h. Tóth vybojoval pre slovenskú atletiku premiérovú zlatú medailu na majstrovstvách sveta v ére samostatnosti. V roku 2015 vytvoril slovenský rekord a tretí najlepší čas histórie v chôdzi na 50 km časom 3:34:38 h v Dudinciach.
Rio de Janeiro 2016.
Na olympijských hrách 2016 v Riu de Janeiro získal zlatú medailu časom 3:40:58 h, bola to prvá olympijská medaila v atletike pre Slovensko v ére samostatnosti a zároveň prvá zlatá olympijská medaila pre Slovensko v inom športe ako vo vodnom slalome.
2017.
Matej Tóth získal v januári 2017 titul Najúspešnejší športovec rezortu Ministerstva obrany SR za rok 2016.
Berlín 2018.
Na Majstrovstvách Európy v atletike v Berlíne 2018 získal striebornú medailu s časom 3:47:27.
Letné olympijské hry 2020.
Na Dudinskej päťdesiatke 2020 skončil štvrtý raz na prvom mieste s časom 3:41:15 h, čím splnil limit a zaistil si účasť na Letných olympijských hrách 2020 v Tokiu. Slovensko na Letných olympijských hrách reprezentuje po štvrtýkrát, čo bude aj jeho posledný, pretože po olympiáde plánuje ukončiť svoju atletickú kariéru.
Po kariére športovca.
5. októbra 2021 bolo oznámené, že od 1. novembra 2021 bude Matej Tóth riaditeľom Vojenského športového centra Dukla Banská Bystrica.
Ocenenia.
V rokoch 2006, 2013, 2014, 2015, 2016 a 2018 vyhral anketu Slovenský atlét roka. Po úspešnej olympiáde v Rio de Janeiro bol Matej Tóth druhýkrát nominovaný v ankete Atlét roka v Európe. Uviedlo to na internetovej stránke vedenie Európskej atletickej asociácie (EAA). V roku 2016 získalako prvý atlét v históriiocenenie Športovec roka na Slovensku. Roku 2016 sa stal čestným občanom mesta Nitra.
Ukrajinci v Poľsku

Zo všetkých krajín, kam sa Ukrajinci po konci prvej svetovej vojny rozpŕchli boli represálie ich obyvateľstva najmasovejšie v Poľsku.
Záviseli však od viacerých faktorov, najmä však od správania sa jednotlivých politických strán v Poľsku. Z času na čas centralistická moc vo Varšave tieto represálie zmierňovala, avšak len na chvíľu, pretože prívrženci miestnych členov vlády, úradníci a komandanti ich odmietli uskutočňovať. V konečnom dôsledku začala poľská vláda na ukrajinskom obyvateľstve realizovať politiku konfrontácie. V roku 1924 prijala zákon, ktorým zakazovala používanie ukrajinského jazyka vo vládnych organizáciách. V tom istom roku minister školstva Stanislav Grabský uskutočnil reformu, na základe ktorej z väčšiny ukrajinských škôl stali bilingválne školy s prevažujúcim poľským jazykom. Ukrajinci sa nemohli dostať na svoje univerzity, na ktorých boli postupne rušené katedry ukrajinského jazyka a sľub, ktorý poľská vláda ukrajinskému obyvateľstvu dala, že postaví ukrajinskú univerzitu v Poľsku, zostal nesplnený.
Spomedzi prvých politických krokov poľskej vlády si veľkú nespokojnosť ukrajinských roľníkov vyslúžila kolonizácia krajiny. V roku 1920 začala totiž poľská vláda pozývať z oblasti Haliče a Volyne miestne obyvateľstvo (tzv. usadlíkov) a dávala im peniaze a rôzne iné posty v zamestnaní (policajti, poštári, železničiari, úradníci), aby tak upevnila postavenie poľského obyvateľstva a jeho prevahu nad ukrajinským na východnej hranici Poľska. Podľa ukrajinských zdrojov takto do roku 1938 prišlo 100 000 - 200 000 usadlíkov.
Od roku 1926, keď sa v Poľsku vymenila vláda a k moci prišla viac autoritatívna vláda začali sa objavovať prvé príznaky možného zmiernenia vzťahov Poliakov a Ukrajincov. Zhoršila sa však situácia pravoslávnych veriacich, ktorých poľské obyvateľstvo začalo diskriminovať. Ukrajinsko-poľské vzťahy, ktoré sa citeľne prejavili u ukrajinských roľníkov, dosiahli svoje dno počas veľkej depresie rokov 1929 - 1933, kedy trpeli nedostatkom práce a poklesom dopytu o ich produkty.
Semeru

Semeru (lokálne aj Mahameru) je aktívny stratovulkán, nachádzajúci sa vo východnej časti indonézskeho ostrova Jáva. S výškou je to najvyšší vrch ostrova. Sopka je súčasťou väčšieho vulkanického masívu tiahnúceho sa od kaldery Tengger, nachádza sa na jeho južnom okraji a prekrýva staršie kaldery "Ajek-ajek" a "Jambangan".
Sopka je pomerne aktívna, v 19. a 20. storočí bolo zaznamenaných cez 50, prevažne menších freatických erupcií z vrcholového krátera. Hlavným produktom týchto erupcií boli lávové, prípadne pyroklastické prúdy. Súčasná aktivita sa začala ešte v auguste 1967, charakteristické sú pre ňu menšie erupcie, ktoré sa opakujú v intervale približne 10 minút.
Tengger

Tengger môže byť:
Mýto (cesta)

Mýto (-termín v slovenských predpisoch; neoficiálne: cestné mýto, v prípade diaľnic aj diaľničné mýto) je poplatok za použitie vymedzeného úseku cesty, najčastejšie diaľnice či rýchlostnej cesty. Existuje vo viacerých štátoch (v Európe napr. Chorvátsko, Taliansko, Francúzsko, Španielsko, Holandsko). Odlišná je diaľničná nálepka.
Rozlišujeme dva druhy spôsobov platenia mýta:
Platba na mýtniciach.
Tento spôsob výberu poplatkov sa využíva v Portugalsku, Španielsku, Francúzsku, Taliansku, Grécku, Chorvátsku, Severnom Macedónsku, Bosne a Hercegovine, Poľsku, Srbsku a do 1. júla 2008 aj v Slovinsku. V Rakúsku a Švajčiarsku sú niektoré objekty (mosty, tunely) spoplatnené takouto formou aj napriek tomu, že majú zavedený systém diaľničných nálepiek.
Elektronické mýto.
Tento spôsob výberu poplatkov sa využíva v Holandsku, Španielsku, Francúzsku a iných krajinách. Je oveľa efektívnejší ako platba na mýtniciach, pretože tu nevzniká riziko tvorenia kolón. V Rakúsku a na Slovensku sú takto spoplatňované vozidlá nad 3,5 tony.
Tengger (sopka)

Tengger je vulkanický komplex, pozostávajúci z piatich, navzájom sa prekrývajúcich kaldier a stratovulkánov, nachádzajúci sa vo východnej časti ostrova Jáva, asi 20 km severne od stratovulkánu Semeru. Vek komplexu sa odhaduje na 820 000 rokov. Najmladší člen komplexu je Bromo, ktorý sa nachádza v kaldere "Sandsea" je zároveň aj jedným z najaktívnejších vulkánov Indonézie.
Eric Foreman

Dr. Eric Foreman je fiktívna postava v seriáli Dr. House, ktorého postavu stvárňuje Omar Epps. Je neurológ a v prvých troch sériách je členom diagnostického tímu Grega Housea. Vyštudoval lekárstvo na Univerzite Johnsa Hopkinsa. V šestnástich bol zatknutý za krádež a výtržníctvo, čo bolo jedným z dôvodov, prečo ho House prijal. Jeho minulou prácou bolo vedenie rezidentov. Má rád džez, dokáže byť úprimný a aj tak, že hovorí, že nechce byť ako House, niekedy je rovnako arogantný. Je častým cieľom rasistických vtipov Housea, ale neberie ich vážne. V druhej sérii miesto Housea vedie tím a v diele Eufória takmer zomrel, ale House ho zachránil.
Scott Draper

Scott Draper (* 5. jún 1974, Brisbane, Austrália) je bývalý austrálsky profesionálny tenista. Počas svojej kariéry vyhral 1 turnaj ATP v dvojhre, na tráve v Londýne. Okrem toho je víťazom zmiešanej štvorhry na Australian Open 2005, kde triumfoval po boku krajanky Samanthy Stosurovej.
Silence Followed by a Deafening Roar

Silence Followed by a Deafening Roar je druhým plne inštrumentálnym a celkovo 8. štúdiovým albumom gitarového virtuóza Paula Gilberta.
Hlasovanie

Hlasovanie je taký spôsob prijatia riešenia skupinou ľudí prostredníctvom odovzdania svojho hlasu pri voľbe či rozhodovaní, pri ktorom celkový výsledok sa tvorí sčítaním hlasov členov skupiny, pričom rozhodne názor väčšiny. Väčšina môže byť pritom jednoduchá (vyše 50 % z tých, ktorí sa zúčastnili hlasovania), absolútna (vyše 50 % z tých, ktorí majú oprávnenie hlasovať – t. j. v tomto prípade sa rátajú aj tí čo sa hlasovania nezúčastnili) alebo kvalifikovaná, kde je potrebný súhlas vyššieho percenta hlasov, čo je typické pre tvz. ústavnú väčšinu v parlamentoch, ktorá zvykne byť trojpätinová (t. j. nad 60 %) alebo dvojtretinová (t. j. nad 66 %).
Hlasovanie je nástrojom demokratického prijímania rozhodnutí. V demokratických spoločnostiach hlasovaniu spravidla predchádzajú verejné diskusie, v ktorých sa zohľadňujú rôzne stanoviská a ktoré tvoria východiská pre návrh, o ktorom sa bude uskutočňovať hlasovanie. 
V nedemokratických systémoch býva hlasovanie manipulované, potlačované, až úplne znemožnené. Pojmom „voľby“ označujeme hlasovanie, ktoré sa týka obsadzovania verejných funkcií. 
Hlasovanie môže byť verejné, ale i tajné.
Hlasovanie môže byť verejné (ľudové) v ktorom hlasujú všetci voliči (napr. pri referende), alebo prostredníctvom volených zástupcov (najčastejšie v parlamente).
V demokratických štátoch môže menšina brániť hlasovaniu použitím rôznych obštrukcií, ktoré ho majú čo najviac oddialiť, alebo úplne znemožniť.
Jadel Gregório

 
 
 
 
 
Jadel Gregório (* 16. september 1980, Jandaia do Sul) je brazílsky atlét, venujúci sa trojskoku.
Výkonnostná krivka.
2000 - 16,48 m
&lt;br&gt;2001 - 17,13 m
&lt;br&gt;2002 - 17,11 m 
&lt;br&gt;2003 - 17,11 m 
&lt;br&gt;2004 - 17,72 m
&lt;br&gt;2005 - 17,73 m
&lt;br&gt;2006 - 17,54 m
&lt;br&gt;2007 - 17,90 m
&lt;br&gt;2008 - 17,28 m
&lt;br&gt;2001 - 7,71 m
&lt;br&gt;2002 - 8,02 m
&lt;br&gt;2003 - 7,89 m
&lt;br&gt;2004 - 8,22 m
&lt;br&gt;2005 - 8,06 m
&lt;br&gt;2006 - 8,05 m
&lt;br&gt;2007 - 7,99 m
&lt;br&gt;2008 - 7,82 m
Oomph!

Oomph! (štylizované ako OOMPH!, výslovnosť [umf]) je hudobná skupina z nemeckého mesta Wolfsburg. Bola založená v roku 1989. Momentálne ju tvoria traja členovia. Ich štýl je označovaný ako Neue Deutsche Härte. Skupina svojou tvorbou ovplyvnila mnohé hudobné zoskupenia, okrem iných aj Rammstein.
Hudobný žáner.
OOMPH! sú najčastejšie prirovnávaní k "industrial metalu", ku "gothic rocku" alebo k "tanz metalu".
Avšak žiadny z týchto tagov nie je presný, pretože vo svojej hudbe používajú mnoho elementov z EBM (electro body music), electra, industrialu, gothicu, klasického aj alternatívneho rocku, hardrocku a metalu. 
Na prvom albume Oomph! počuť silný vplyv anglickej EBM kapely Nitzer Ebb.
Ako zhrnutie pre mix týchto štýlov sa ich konečný štýl začal označovať ako Neue Deutsche Härte, ktorý vlastne vytvorili surovým zlúčením tvrdého gitarového zvuku a elektronických samplov spoločne s kapelami Die Krupps a KMFDM. Ako ďalšie označenie sa používa "Crossover".
Členovia.
Aktuálni členovia
Živé vystúpenia
Bývalí členovia
Diskografia.
Albumy
Single
Zoznam častí seriálu Hrozba z temnoty

Toto je zoznam častí amerického dramatického seriálu Supernatural (Hrozba z temnoty). Americká káblová televízia CW odvysielala do 14. mája 2009 zatiaľ 82 častí. Začiatkom roka 2010 televízia CW potvrdila pokračovanie seriálu šiestou sériou. Momentálne sa natáča jeho piata séria, ktorá by mala mať 22 nových častí. Na TV Markíza od 2. júla 2008 po trojmesačnom prerušení pokračovalo vysielanie seriálu, ktoré sa však zakončilo 27. augusta 2008. 
Časti.
Prvá séria: 2005-2006.
"Podrobnejšie informácie nájdete na stránke Supernatural (1. séria)"
Druhá séria: 2006-2007.
"Podrobnejšie informácie nájdete na stránke Supernatural (2. séria)"
Tretia séria: 2007-2008.
"Podrobnejšie informácie nájdete na stránke Supernatural (3. séria)"
Štvrtá séria: 2008-2009.
"Podrobnejšie informácie nájdete na stránke Supernatural (4. séria)"
Kolektivizácia poľnohospodárstva

Kolektivizácia poľnohospodárstva alebo kolektivizácia je premena individuálneho súkromného hospodárstva na kolektívne. Historicky sa uskutočňovalo buď dobrovoľným združovaním roľníkov do družstiev alebo vytváraním štátnych poľnohospodárskych podnikov či znárodňovaním. Jej cieľom bolo vo väčšine prípadov odstrániť prežité historické vzťahy (feudalizmus). Kolektivizácia preto prebiehala aj v nekomunistických krajinách (Taiwan).
Najrozsiahlejšia kolektivizácia prebehla v Sovietskom zväze na prelome 20. a 30. rokov 20. storočia (Kolektivizácia v Sovietskom zväze). Všetka pôda bola vtedy sústredená do kolchozov a sovchozov. Samostatne hospodáriaci roľníci (tzv. kulaci) boli ako vrstva obyvateľstva prenasledovaní a takmer celkom zlikvidovaní. Niektorí z nich boli vysídlení do Gulagov na Sibír a do Kazachstanu.
V Česko-Slovensku kolektivizácia prebiehala v dvoch etapách. Prvá prebiehala v rokoch 1949 - 1955, druhá v rokoch 1955 - 1960. Pôda sa stávala súčasťou jednotných roľníckych družstiev (skr. JRD). Prvé zákony boli prijaté 23. februára 1949. Z kultúrneho hľadiska predstavovala kolektivizácia na Slovensku výraznú diskontinuitu. V tradične poľnohospodárskej krajine obyvatelia vidieka začali vo väčšej miere pracovať v mestských fabrikách, čo podporilo výraznú industrializáciu krajiny.
Karol Jokl

Karol Jokl (* 29. august 1945, Partizánske – † 28. október 1996, Bratislava) bol slovenský futbalista.
Klubová kariéra.
Karol Jokl začínal s futbalom v rodnom Partizánskom. V roku 1963 však prestúpil do svojho vysnívaného klubu Slovana Bratislava. Hneď vo svojom prvom zápase v drese belasých v Československom pohári proti Dukle skóroval. V auguste toho istého roku debutoval aj v najvyššej československej súťaži proti Hradcu Králové. Za Slovan Bratislava odohral v prvej lige 12 sezón - 238 zápasov a strelil 68 gólov, pretože častejšie na góly prihrával. V sezóne 1968/69 sa výraznou mierou podieľal na úspešnom ťažení Slovana Bratislava v Pohári víťazov pohárov. Bol skutočnou oporou víťazného mužstva. V semifinále proti AC Turín sa mu podarilo aj skórovať. Po sezóne 1974/75, v ktorej získal s belasými titul odišiel do Baníka Prievidza.
Reprezentačná kariéra.
Na svoj prvý zápas v najcennejšom drese nastúpil Jokl v novembri 1963 v Záhrebe proti Juhoslávii. Mal vtedy len 18 rokov a stal sa najmladším Slovákom v československej reprezentačnej histórii vôbec. Za reprezentáciu odohral 27 zápasov a 11-krát skóroval. Na MS 1970 v Mexiku patril k oporám československého výberu a odohral všetky tri zápasy.
Trénerská kariéra.
V roku 1994 sa stal asistentom Dušana Galisa pri kormidle Slovana Bratislava. Opäť sa vrátil do veľkého futbalu. Po zápase s Lokomotívou Košice 28. októbra 1996 ho zradilo jeho veľké futbalové srdce. Zomrel priskoro vo veku 51 rokov.
La Gomera

La Gomera je druhý najmenší z Kanárskych ostrovov ležiaci v Atlantickom oceáne s počtom 19 580 obyvateľov v roku 2003. V roku 1492 zakotvil na ostrove Krištof Kolumbus, aby si doplnil zásoby na jeho plavbe do „Indie“.
Politické rozdelenie.
La Gomera politicky patrí do Santa Cruz de Tenerife a je ďalej rozdelená na šesť okresov:
Správa ostrova sídli v meste San Sebastián.
Geografia.
Ostrov je oválny s priemerom , má sopečný základ a ako keby vavrínový veniec tvorený tropickým porastom. Vo vyšších polohách tejto husto zalesnenej oblasti sa takmer permanentne vznáša hmlový opar, ktorý zakrýva Národný Park Garajonay. Tento bol v roku 1986 zaradený do zoznamu svetového dedičstva UNESCO. Nachádza sa v ňom množstvo chodníkov s rôznymi stupňami obťažnosti pre turistov.
Fleret

Fleret môže byť
Patrik Pollák

Patrik Pollák (* 6. september 1972, Košice) je slovenský jachtár, ktorý reprezentoval Slovensko na Letných olympijských hrách 1996, 2000.
Lamongan

Lamongan môže byť:
Ďatelina lúčna

Ďatelina lúčna ("Trifolium pratense") je 15 až 30 cm vysoká, vytrvalá, dvojklíčnolistová bylina z čeľade bôbovitých.
Kvety sú guľovité s priemerom 2 –  a majú sýto ružovú alebo bielu farbu. Doba kvitnutia je od mája do októbra. Bylina sa najčastejšie vyskytuje na lúkach a pastvinách. Na Slovensku rastie vo všetkých nadmorských výškach.
Lamongan (sopka)

Lamongan je menší, v súčasnosti neaktívny stratovulkán, nachádzajúci sa vo východnej časti indonézskeho ostrova Jáva, východne od komplexu Tengger. Masív sopky je obkolesený početnými maarmi a troskovými kužeľmi. Viaceré maary sú zaliate vodou. Sopka bola pomerne aktívna v 18. a 19. storočí, no na jeho konci sa odmlčala.
Ďatelina plazivá

Ďatelina plazivá ("Trifolium repens") je rastlina z čeľade bôbovité ("Fabaceae"). Rastie až do 20 cm. Koreň má spojený s druhými bylinami.
Lurus

Lurus je menší, neaktívny vulkanický komplex, ktorý sa nachádza pri severnom pobreží východnej často ostrova Jáva. Komplex je tvorený prevažne andezitovými a trachytovými horninami, v starších horninách je zvýšený obsah leucitu. Vek poslednej erupcie komplexu Lurus nie je známy, no odhaduje sa na holocén.
Adam Nelson

 
 
 
 
 
Adam Nelson (* 7. júl 1975, Atlanta, Georgia, USA) je bývalý americký atlét, venujúci sa vrhu guľou. 18. mája 2002 hodil osobný rekord 22,51 m na mítngu v Portlande. Tento výkon je 10. najlepší v histórií.
Vrcholové podujatia.
Letné olympijské hry 2004.
V prvej sérií hodil 21,16 m, ostatné pokusy neboli platné, kvôli prešľapu. Jurij Bilonoh hodil tiež 21,16 m a jeho druhý najlepší pokus bol 21,07 stal sa olympijských víťazom on.
Osaka 2007.
Na MS v atletike 2007 skončil na druhom mieste pokusom z druhej série (21,61 m), čo bol jeho rekord sezóny 2007.
Senovka grécka

Senovka grécka ("Trigonella foenum-graecum") je rastlina z čeľade bôbovité ("Fabaceae").
Iyang-Argapura

Iyang-Argapura je v súčasnosti neaktívny vulkanický komplex, nachádzajúci sa vo východnej časti ostrova Jáva. Komplex tvorí stratovulkán "Argapura" (3 088 m) a niekoľko troskových kužeľov, vybudovaných na erodovaných základoch sopky Iyang. Vek poslednej erupcie komplexu nie je známy, jediným prejavom aktivity sú fumaroly, vyskytujúce sa v okolí vrcholu komplexu.
Francisco Javier Fernández

 
 
 
 
 
 
 
Francisco Javier ("Paquillo") Fernández Peláez (* 6. marec 1977, Guadix) je španielsky chodec na 20 km, strieborný z letných olympijských hier 2004.
Vrcholové podujatia.
Osaka 2007.
Skončil na druhom mieste časom 1:22:40 hod, keď na posledných metroch predbehol Hatema Ghoulu. Najprv bol diskvalifikovaný, no na odvolanie Španielskej atletickej federácie bol verdikt o diskvalifkácií zrušený.
Kapucínka väčšia

Kapucínka väčšia (staršie: žerucha kapucínska; ) je rastlina z čeľade kapucínkovité ("Tropaeolaceae").
Pochádza z Južnej Ameriky, do Európy bola introdukovaná v 17. storočí ako okrasná rastlina.
Pre liečivé účinky sa zbiera semeno. Obsahuje glukotropeolín, mastný olej a bielkoviny. Ako antibiotikum pôsobí proti mikroorganizmom rodov "Staphylococcus", "Proteus", "Streptococcus" a "Salmonella". kvety a listy sa na jar zbierajú ako šalát.
Get Out of My Yard

Get Out of My Yard je album Paula Gilberta z roku 2006.
Raung

Raung je aktívny stratovulkán, nachádzajúci sa vo východnej časti indonézskeho ostrova Jáva, juhozápadne od okraja kaldery Ijen. Sopka je jedna z najaktívnejších v Indonézii, len v 20. storočí bolo zaznamenaných približne 40 menších erupcií. Vrchol sopky je ukončený kalderou s priemerom 2 km, v kaldere sa nachádza komplex kráterov, ktoré sú pôvodcami erupcií.
V geologickom vývoji vulkánu je zaznamenaný kolaps jeho západnej steny sprevádzaný zosuvom masy kamenia, ktorá sa zastavila vo vzdialenosti skoro 80 km až pri pobreží Indického oceánu.
Alexander Vencel starší

Alexander Vencel (* 8. február 1944, Nagyilva, Maďarsko, dnes Ilva Mare, Rumunsko) je bývalý slovenský futbalový brankár, česko-slovenský reprezentant, držiteľ zlatej medaily z majstrovstiev Európy roku 1976. Jeho syn Alexander Vencel ml. sa stal taktiež futbalovým brankárom.
Hráčska kariéra.
V rokoch 19651977 hral za Slovan Bratislava a nastúpil v jeho drese k 321 zápasom v 1. lige. Najväčšieho úspechu dosiahol v Pohári víťazov pohárov v roku 1969, kde Slovan Bratislava vo finále porazil Barcelonu 3:2. Zápas sa hral na neutrálnom ihrisku 21. mája 1969 vo švajčiarskom Bazileji. So Slovanom sa stal trikrát majstrom Československa (1970, 1974, 1975) a dvakrát získal československý pohár (1968 a 1974).
Potom hral ešte dve sezóny za Plastiku Nitra (dnes FC Nitra).
Reprezentačná kariéra.
Reprezentačnú kariéru zahájil 19. septembra 1965 v kvalifikačnom zápase na MS 1966 proti Rumunsku. S reprezentáciou sa rozlúčil 30. marca 1977 v kvalifikačnom zápase na MS 1978 proti Walesu. Je držiteľom zlatej medaily z majstrovstiev Európy roku 1976 (hoci na majstrovstvách nenastúpil, bol náhradníkom Iva Viktora), je tiež účastníkom majstrovstiev sveta roku 1970 v Mexiku, tu odchytal zápas v základnej skupine proti Rumunsku.
Hoci jeho kariéra bola dlhá, v reprezentačnom drese odchytal iba 25 zápasov.
Félix Sánchez

 
 
 
 
 
Félix Sánchez (* 30. august 1977, New York, New York, USA) prezývaný aj Super Felix či Dictator je atlét z Dominikánskej republiky, venujúci sa behu na 400 m cez prekážky, kde je dvojnásobným majstrom sveta a dvojnásobným olympijským víťazom.
Vrcholové podujatia.
Osaka 2007.
Na MS v atletike 2007 skončil na druhom mieste časom 48,01 s, čo bol jeho najlepší výkon sezóny 2007.
Brest hrabolistý

Brest hrabolistý alebo brest poľný ("Ulmus minor") je listnatý strom z čeľade brestovité ("Ulmaceae").
Ijen

Ijen je názov vulkanického komplexu nachádzajúceho sa vo východnej časti ostrova Jáva. Komplex je tvorený širokou kalderou a viacerými postkalderovými stratovulkánmi a troskovými kužeľmi, nachádzajúcimi sa na jej okrajoch, prípadne na dne kaldery. Najväčšia koncentrácia postkalderových štruktúr sa nachádza v južnej časti kaldery.
Najvyšším bodom komplexu je stratovulkán "Merapi" (2 799 m). Západne od vulkánu Merapi leží stratovulkán Ijen, v kráteri tohto vulkánu sa nachádza najväčšie vysoko kyslé jazero na svete - má priemer približne . Okolie jazera je miestom ťažby síry, ktorá kondenzuje z vulkanických plynov v sústave keramických trubiek, následne je ochladená až do tuhej fázy, balená a ručne transportovaná niekoľko kilometrov dolu svahmi sopky.
Baluran

Baluran je menší, neaktívny stratovulkán, nachádzajúci sa ostrove Jáva. Je to najvýchodnejšie umiestnený vulkán ostrova. Masív sopky je tvorený prevažne andezitmi. Vek poslednej erupcie nie je známy, odhaduje sa na holocén.
Brusnica čučoriedková

Brusnica čučoriedková alebo čučoriedka (staršie: čučoriedka obyčajná, brusnica čučoriedka obyčajná; zriedkavo: "brusnica obyčajná" , "brusnica čučoriedka" ; nárečové a historické názvy pozri nižšie; ) je poloker z čeľade vresovcovité ("Ericaceae"). Kvitne v máji až v júni, plody (čučoriedky) dozrievajú v auguste.
Použitie.
Modré plody čučoriedky sú veľké ako hrášok, môžu sa jesť samotné, používajú sa ako náplň do koláčov, ovocných pohárov a pod., môžu sa zavárať. Plody sú sladké a silne farbia na tmavo modro až fialovo – teda sú kvalitným prírodným farbivom. Sú výborným prostriedkom proti hnačkám a prostriedkom na spevnenie stolice. Po ich požití je stolica dobre tvarovaná, tvrdá a tmavá.
Obsahové látky.
100 g čučoriedok (zrelých bobúľ) obsahuje:
Kiss (album)

Kiss je názov debutového albumu rovnomennej americkej hardrockovej skupiny Kiss.
Miroslav König

Miroslav König (* 1. jún 1972, Nitra) je bvalý slovenský futbalový brankár. Najúspešnejšie obdobie prežil v Slovane Bratislava. V roku 1999 zvíťazil v Slovenskej lige aj v Slovenskom pohári. V rámci zahraničních pôsobísk hrával v Česku, Švajčiarsku, Turecku a Grécku. Naposledy pôsobil v gréckom klube Panionios Atény.
Od júna 2008 je trénerom brankárov v klube. ŠK Slovan Bratislava.
Od roku 2022 je trénerom brankárov v klube ŠK Báb
https://sportnet.sme.sk/futbalnet/z/zsfz/spravy/bab-chce-historicky-uspech-kopacky-zrejme-navlecie-aj-mlady-kouc-so-stovkou-prvoligovych-startov/
HMS Aboukir (1900)

HMS Aboukir bol britský pancierový krížnik triedy Cressy s výtlakom 12000 ton. Troj-expanzívne motory a dve lodné skrutky jej dodávali najvyššiu rýchlosť 21 uzlov (39 km/h). Niesla 2 9,2-palcové a 12 6-palcových diel. Bola postavená v škótskom Govane firmou Fairfield Shipbuilding &amp; Engineering Co Ltd.
Lode triedy Cressy sa rýchlo stali zastaranými svojou architektúrou z rokov pred prvou svetovou vojnou. Pri vypuknutí vojny väčšina týchto lodí pracovala v zálohe. Aboukir bola jedna zo štyroch lodí, ktoré tvorili prednú eskadru siedmich krížnikov admirála Henryho H. Campbella. Kvôli svojej starobe dostali tieto lode názov „Eskadra živých návnad“ (). Aboukir mal sesterské lode HMS Bacchante, HMS Euryalus, HMS Hogue a HMS Cressy a bol to prvý krížnik postavený od roku 1886 s pancierovaním trupu na zlepšenie ochrany pred väčšími a dokonalejšími delami z konca 19. storočia. Aboukir, Cressy a Hogue boli potopené 22. septembra 1914 počas svojej hliadkovej plavby v južnej časti Severného mora nemeckou ponorkou U-9. Straty na životoch boli obrovské - dovedna zahynulo 62 dôstojníkov a 1397 členov posádky.
STRANA MODERNÉHO SLOVENSKA (SMS)

STRANA MODERNÉHO SLOVENSKA (SMS) (v rokoch 2008-2011 Demokrati a Vlastenci, skratka DaV, od roku 2011 do januára 2015 Strana moderného Slovenska, od januára do marca 2015 Strana moderného Slovenska - SMS) je slovenská mimoparlamentná politická strana. 
História.
Demokrati a Vlastenci (2008-2011).
Strana Demokrati a Vlastenci bola na ministerstve vnútra zaregistrovaná 19. februára 2008.
Strana moderného Slovenska (od 2011).
V januári 2011 sa DaV premenovala na Stranu moderného Slovenska. Tá do roku 2015 ešte dvakrát mierne zmenila názov, základ však ostal rovnaký. Predsedom SMS sa v decembri 2012 stal bývalý poslanec NR SR za HZDS a podpredseda strany Milan Urbáni.
Strana predstavila kandidátnu listinu do volieb do Národnej rady v roku 2016 v decembri 2015. Jej lídrom bol predseda Milan Urbáni a obsahovala 33 percent žien. Strana chcela v programe podporiť najmä slovenských podnikateľov, ktorí následne cez prosperitu mali obohatitť štát a ten mal tak mať dostatok prostriedkov na štedrejší sociálny program. Urbáni ako nominant strany tiež kandidoval na post predsedu Banskobystrického samosprávneho kraja vo voľbách v roku 2017.
V októbri 2019 strana vyhlásila, že zvažuje, či sa sama zúčastní volieb do Národnej rady v roku 2020 alebo či podporí nejakú inú politickú stranu, prípadne či sa vôbec nezúčastní volieb. Pri tej príležitosti na svojom facebookovom profile strana predstavila 20 priorít svojho volebného programu.
Program strany.
Pred parlamentnými voľbami v roku 2016 prezentovalo SMS cez Urbániho svoj program ako skĺbenie výhod socializmu a kapitalizmu so snahou o plnú zamestnanosť. Základ nového systému má podľa strany stáť na elektronickom referende, ktoré má byť oveľa jednoduchšie na realizáciu než súčasná forma referend na Slovensku
Volebné výsledky.
Strana sa ako Demokrati a Vlastenci nezúčastnila na žiadnych celoštátnych voľbách. Vo voľbách do orgánov samosprávy obcí v roku 2010 získala 2 poslancov.
Volebné preferencie.
Volebné preferencie strany sú také nízke, že ich Štatistický úrad Slovenska nezaznamenáva.
Alexander Vencel

Alexander Vencel môže byť:
Hradský potok (prítok Ľutinky)

Hradský potok je krátky potok v Šariši, v severnej časti okresu Sabinov. Je to pravostranný prítok Ľutinky, meria 1,3 km a je tokom VII. rádu.
Tok potoka.
Tečie na južných svahoch pohoria Čergov, kde pramení na juhovýchodnom úpätí hradného brala Nového (Hanigovského) hradu, SSV od vrchu Havranka (691 m n. m.), v nadmorskej výške približne 610 m n. m. Od prameňa tečie sprvu smerom na juhovýchod, vteká do Spišsko-šarišského medzihoria (podcelok Ľubotínska pahorkatina) a ďalej sa stáča viac smerom na JJV. Na dolnom toku sa oblúkom stáča na juh a severne od intravilánu obce Ľutina sa v nadmorskej výške cca 448 m n. m. vlieva do Ľutinky. Nepriberá žiadne trvalé prítoky.
Martinovka

Martinovka je krátky potok v Šariši, na území okresu Sabinov. Je to ľavostranný prítok Ľutinky, meria a je tokom VII. rádu.
Pramení na styku pohoria Čergov a Spišsko-šarišského medzihoria, východne od obce Ľutina, JJZ od kóty v nadmorskej výške cca Od prameňa tečie najprv juhozápadným smerom geomorfologickým podcelkom Ľubotínska pahorkatina, z východu obteká kótu na pravom brehu a prechodne sa stáča severojužným smerom. Ďalej priberá krátky ľavostranný prítok a oblúkom sa stáča na západ. Napokon preteká okrajom intravilánu obce Ľutina, pričom podteká cestu III. triedy Pečovská Nová Ves – Livov a južne od centra Ľutiny sa v nadmorskej výške približne vlieva do Ľutinky.
Neštich (Svätý Jur)

Neštich (z nem. Neustifft = Nová Ves) je historická časť mesta Svätý Jur, ktorá sa prvýkrát písomne uvádza v roku 1557 ("Wyffalw", z maď. új+falv*). V polovici 17. storočia sa stala poddanskou obcou rodu Pálffy. Obyvatelia sa zaoberali vinohradníctvom. Pričlenená k Svätému Juru bola v roku 1944.
Gabriele Amorth

Gabriele Amorth (* 1. máj 1925, Modena† 16. september 2016, Rím) bol taliansky rímskokatolícky kňaz a starší exorcista Rímskej diecézy.
Narodil sa v roku 1925 v Modene v Taliansku. Za rímskokatolíckeho kňaza bol vysvätený v roku 1954 a oficiálnym exorcistom sa stal v júni 1986 pod vedením pátra Candida Amantina. Bol členom Spoločnosti sv. Pavla, Kongregácie založenej Jamesom Alberionim v roku 1914.
V roku 1990 založil Medzinárodnú asociáciu exorcistov a bol jej prezidentom až do penzie v roku 2000. Bol čestným doživotným prezidentom tejto asociácie.
Publikácie.
Amorth je autorom dvoch špecifických kníh o exorcizme. Tieto publikácie boli prvé verejné dokumenty popisujúce tento predmet. Dve knihy "Exorcista rozpráva" a "Exorcista: Viac príbehov" nie sú oficiálnymi rímskokatolíckymi dokumentmi, ale skôr svedeckou výpoveďou a osobnou skúsenosťou.
Zelené rastliny

Zelené rastliny (lat. Viridiplantae, Chloroplastida, Chlorobionta, Chlorobiota) alebo rastliny ("Plantae") sú veľký taxón, ktorý zahŕňa všetky zelené eukaryotické fotosyntetické organizmy, pričom zelené tu znamená, že obsahujú (resp. aspoň pôvodne obsahovali) chlorofyl a aj chlorofyl b. Do zelených rastlín však nepatria riasy euglény a Chlorarachniophyta (hoci spĺňajú uvedenú definíciu zelených rias, z vývojového hľadiska patria inde).
Zelené rastliny patria do taxónu Archaeplastida. Delia sa na zelené riasy v širšom zmysle a suchozemské rastliny.
Systematika.
Zaradenie v systéme.
Zelené rastliny patria do taxónu Archaeplastida, do ktorého okrem zelených rastlín patria ešte taxóny červené riasy, glaukofyty a Rhodelphidia.
Vnútorná systematika.
zelené rastliny:
Všetky zelené rastliny okrem zelených rias v užšom zmysle sa označujú aj ako (resp. tvoria taxón nazývaný) Streptophyta.
Ďalšie podrobnosti a zdroje pozri v článku rastliny.
Allison Cameronová

Dr. Allison Cameronová je fiktívna postava v seriáli "Dr. House", ktorú stvárňuje Jennifer Morrisonová. Je imunologička a v prvých troch sériách je členom diagnostického tímu Gregoryho Housea vo fakultnej nemocnici Princeton-Plainsboro Teaching Hospital. 
Predtým pracovala ako internistka na klinike Mayo, kde nastúpila po ukončení štúdia na medicíne, kde bola radená medzi najvyššiu elitu. Bola vydatá, ale jej manžel zomrel na rakovinu pol roka po svadbe. Odvtedy sa upäla na prácu, o budúcnosti má veľkú predstavu, ale zároveň má obavu, že nebude mať kvôli práci čas na rodinu. Je ateistka; povahou je citlivá, úprimná, energická a poctivá. Má veľmi dobrý vzťah s pacientmi, ale má problém oznámiť im zlé správy. Má veľmi silný morálny kódex a za svojimi zásadami si nekompromisne stojí i za cenu konfliktu s Houseom. Bola zamilovaná do Housea a nechce sa vzdať nádeje, že o ňu má záujem. Niekoľkokrát mala pomer aj s Chaseom.
Zachary Quinto

Zachary John Quinto (* 2. jún 1977, Pittsburgh, USA) je americký televízny herec, ktorý hral v seriáloch "24", "So NoTORIous" a "Hrdinovia". Jeho prvá väčšia filmová úloha bude mladý Spock v jedenástom pokračovaní série Star Trek.
Životopis.
Zachary, ktorý je polovičny Ír a polovičný Talian, sa narodil v Pittsburghu a vyrastal v neďalekom Green Tree v Pensylvánii. Ako dieťa bol členom mestskej Light Opera mini-stars v Pittsburghu. Navštevoval Aikenovu základnú školu, potom strednú školu Jay Neff v the Keystone Oaks. V roku 1995 absolvoval Central Catholic High School a v roku 1999 Carnegie Mellon University's School of Drama. V roku 2011 priznal homosexuálnu orientáciu.
Kariéra.
Quinto sa po prvýkrát objavil v televízii v krátkom seriáli "The Others", častejšie sa objavoval ako hosť v niekoľkých úspešných televíznych seriáloch, vrátane "", "Touched By An Angel", "Čarodejnice", "Six Feet Under", "Lizzie McGuire" a "L.A. Dragnet". V roku 2003 hral rolu Adama Kaufmana, počítačového experta v seriáli "24" na Foxe. Quinto sa objavil vo všetkých častiach prvej série.
V roku 2006, Quinto hral rolu Sasana, perzsko-amerického povýšeneckého nápadného gaya, najlepšieho priateľa Tori Spelling z jej "reality" VH1 sitcomu So NoTORIous. O rok neskôr, sa zúčastnil na castingu na NBC's Hrdinovia, kde hrá tichého a nenápadného sériového vraha Gabriela „Sylar“ Graya.